2




VIEŠŲJŲ PIRKIMŲ TARNYBA
VERTINIMO IŠVADA


	Palangos miesto savivaldybės administracijai
El. p. administracija@palanga.lt

Žiniai
Palangos miesto savivaldybės kontrolės ir audito tarnybai
El. p. kontrole@palanga.lt 
	
Į
	2026-10-29
2026-09-17
2026-10-15
2026-10-21
2026-10-23
	Nr. 4S-1497 (7.4Mr)
Nr. (4.47 Mr) D3-4082
El. laiškas[footnoteRef:1] [1:  Tarnyboje gautas 2026 m. spalio 15 d. reg. Nr. 3S-2848.] 

El. laiškas[footnoteRef:2] [2:  Tarnyboje gautas 2026 m. spalio 21 d. reg. Nr. 3S-2903.] 

El. laiškas[footnoteRef:3] [3:  Tarnyboje gautas 2026 m. spalio 23 d. reg. Nr. 3S-2924.] 




[bookmark: _Hlk147232983][bookmark: _Hlk134107656] Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas, VPĮ) 95 straipsnio 1 dalies 2 punktu bei Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:4], atliko Palangos miesto savivaldybės administracijos (toliau – Perkančioji organizacija) vykdytų trijų viešųjų pirkimų atitikties Įstatymo ir jį įgyvendinančiųjų teisės aktų reikalavimams sisteminį dalinį vertinimą. Kartu vertinami ir kitų perkančiųjų organizacijų[footnoteRef:5] pirkimai, susiję su mobiliosios programėlės „Gyventojo kortelė“ platformos ir jos funkcionalumų įsigijimu, o jų vertinimo rezultatai bus pateikti[footnoteRef:6] atskirose išvadose. [4:  Įsakymo redakcija, galiojanti nuo 2026 m. liepos 1 d.]  [5:  Vilniaus rajono savivaldybės, Jonavos rajono savivaldybės, Širvintų rajono savivaldybės, Mažeikų rajono savivaldybės, Marijampolės rajono savivaldybės, Radviliškio rajono savivaldybės, Kėdainių rajono savivaldybės, Klaipėdos rajono savivaldybės, Kauno rajono savivaldybės, Panevėžio rajono savivaldybės administracijų, Elektrėnų savivaldybės administracijos. ]  [6:  Tarnybos išvados skelbiamos Tarnybos interneto svetainėje: https://vpt.lrv.lt/lt/pirkimu-vykdymo-prieziura_2/vertinimo-isvados-4/vertinimo-isvados-2026-m/vertinimo-isvados-2026-m-iv-ketvirtis/.] 



I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką/pasiūlymą) data/sutarties pavadinimas, data, numeris
	1. „Palangos miesto informacinės sistemos ir mobilios aplikacijos kūrimo, diegimo, palaikymo ir aptarnavimo paslaugos“ (Centrinėje viešųjų pirkimų informacinėje sistemoje (toliau – CVP IS) skelbtas 2024 m. spalio 11 d., pirkimo Nr. 742230 (toliau – Pirkimas Nr. 1);
2. Programavimo paslaugų įsigijimo, kurio pagrindu 2026 m. sausio 12 d. sudaryta ilgalaikė žodinė sutartis (toliau – Pirkimas Nr. 2)[footnoteRef:7]; [7:  CVP IS paskelbta sutartis Nr. 2.] 

3. Programavimo paslaugų įsigijimo, kurio pagrindu 2026 m. rugpjūčio 6 d. sudaryta ilgalaikė žodinė sutartis (toliau – Pirkimas Nr. 3)[footnoteRef:8]. [8:  CVP IS paskelbta sutartis Nr. 3.] 

(Pirkimai Nr. 1, Nr. 2, ir Nr. 3 toliau kartu – Pirkimai).

	Pirkimo vykdymo/sutarties sudarymo teisinis pagrindas
	Įstatymas (suvestinės redakcijos: 2024 m. birželio  21 d. – 2024 m. spalio 17 d.;  2024 m. spalio 18 d. – 2025 m. sausio 31 d.; 2025 m. spalio 1 d. – 2026 m. birželio 30 d. ir aktuali redakcija nuo 2026 m. liepos 1 d.).
Mažos vertės pirkimų tvarkos aprašo[footnoteRef:9] (toliau –Aprašas) suvestinės redakcijos: 2024 m. gegužės 1 d. – 2025 m. sausio 31 d.; 2025 m. vasario 1 d. – 2025 m. gruodžio 9 d. ir aktuali redakcija nuo 2025 m. gruodžio 10 d.  [9:  Patvirtintas Tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“.
] 


	Pirkimo rūšis pagal vertės ribas ir pirkimo būdas/pirkimo priemonės pavadinimas
	Pirkimas Nr. 1 – supaprastintas  atviras konkursas, mažos vertės pirkimas;
Pirkimas Nr. 2 ir Pirkimas Nr. 3 – mažos vertės pirkimai, neskelbiamos apklausos (žodžiu).

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose)/sutarties kaina Eur be PVM
	Pirkimo Nr. 1 vertė 46 000,00 Eur be PVM/ sutarties kaina – 22 900,00 Eur be PVM (27 709,00 su PVM); 
Pirkimo Nr. 2 ir sutarties kaina – 5 000,00 Eur be PVM (6 050,00 Eur su PVM); 
Pirkimo Nr. 3 ir sutarties kaina – 7 500,00 Eur be PVM (9 075,00 Eur su PVM). 

	Tiekėjo/koncesininko, su kuriuo sudaryta sutartis, pavadinimas, juridinio asmens kodas
	UAB „MeritStory“, juridinio asmens kodas 305570797 (toliau – Tiekėjas).

	Pirkimo/sutarties vertinimo apimtys/etapas
	Dalinis pirkimo vertinimas dėl galimo Pirkimų dirbtinio skaidymo ir galimo dirbtinio konkurencijos ribojimo.

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	–

	Jei dėl pirkimo/sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją: -


[bookmark: n99333dbed469448aacbcd2a97cf165cb][bookmark: ne65feaf233dc48d8b47bb1a53fc666a3][bookmark: nbeed288e2ac945b1a31882d2aca522f4][bookmark: n91db42d7df5f416ebabcaf10b1dacd7a]*viešasis pirkimas/pirkimas, atliekamas gynybos ir saugumo srityje/pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų/įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas/Lietuvos Respublikos viešųjų pirkimų įstatymo 6 straipsnio 2 punkte ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 16 straipsnio 2 punkte nurodytas pirkimas/koncesija.

II dalis. Vertinimo apimtyje nustatyti pažeidimai

	-
	-

	



III dalis. Kiti nustatyti pažeidimai

	1.
	Įstatymo 17 straipsnio 1 dalis[footnoteRef:10],  86 straipsnio 9 dalis[footnoteRef:11], Informacijos viešinimo CVP IS tvarkos aprašas 30³ punktas[footnoteRef:12] [10:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų.“]  [11:  Perkančioji organizacija raštu pateiktą laimėjusį pasiūlymą (išskyrus atvejus, kai pirkimo sutartis sudaroma žodžiu), raštu sudarytą pirkimo sutartį, preliminariąją sutartį ir šių sutarčių pakeitimus, <...>, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo dienos, bet ne vėliau kaip iki pirmojo mokėjimo pagal jį pradžios, Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje. <...>. Informacija apie žodžiu sudarytas pirkimų sutartis skelbiama Viešųjų pirkimų tarnybos nustatyta tvarka. <...>“.]  [12:  Informacijos viešinimo Centrinėje viešųjų pirkimų informacinėje sistemoje tvarkos aprašo, patvirtinto Viešųjų pirkimų tarnybos direktoriaus 2017 m. birželio 19 d. įsakymu Nr. 1S-91 (galiojanti redakcija nuo 2025 m. liepos 16 d.)  30³ punktas: „Informaciją apie sudarytas ilgalaikes žodines sutartis pirkimo vykdytojas viešina CVP IS ne vėliau kaip iki pirmojo mokėjimo pagal jas pradžios. Duomenys apie ilgalaikes žodines sutartis iš CVP IS yra automatiškai paskelbiami SABIS, o sąskaitos pagal ilgalaikes žodines sutartis yra priimamos naudojantis SABIS“.] 


	Perkančioji organizacija, įvykdžiusi Pirkimą Nr. 2 ir jo pagrindu 2026 m. sausio 12 d. sudariusi ilgalaikę žodinę sutartį, pirmą mokėjimą atliko 2026 m. vasario 10 d.[footnoteRef:13] pagal 2026 m. vasario 4 d. PVM sąskaitą faktūrą MS-I-00660 (2026 m. sausio 31 d. perdavimo priėmimo aktas). Tokiu būdu, pagal Informacijos viešinimo CVP IS tvarkos aprašą[footnoteRef:14], informaciją apie Pirkimo Nr. 2 pagrindu sudarytą ilgalaikę žodinę sutartį privalėjo paviešinti CVP IS ne vėliau kaip iki pirmojo mokėjimo pagal jas pradžios, t. y. iki 2026 m. vasario 10 d. [13:  Perkančiosios organizacijos pateiktas 2026-02-10 Mokėjimo nurodymo Nr. 000018957 (Artea banke) nuorašas, pateiktas vertinimui 2026 m. spalio 23 d.]  [14:  Patvirtinta Viešųjų pirkimų tarnybos direktoriaus 2017 m. birželio 19 d. įsakymu Nr. 1S-91 (Viešųjų pirkimų tarnybos direktoriaus 2019 m. sausio 24 d. įsakymo Nr. 1S-18 redakcija).
] 

Vertinimo metu nustatyta, kad pirmiau minėtą sutartį Perkančioji organizacija paviešino 2026 m. rugpjūčio 18 d.[footnoteRef:15], t. y. pavėluotai, 189 dienomis vėliau. [15:  .] 

Konstatuotina, kad praleidusi 2026 m. sausio 12 d. ilgalaikės žodinės sutarties paviešinimą daugiau nei 6 mėnesius, Perkančioji organizacija pažeidė Įstatymo 86 str. 9 dalį,  Informacijos viešinimo CVP IS tvarkos aprašo 30³ punktą ir Įstatymo 17 straipsnio 1 dalyje įtvirtintą skaidrumo principą, kuris šiuo atveju reiškia įpareigojimą laiku (nustatytais terminais) užtikrinti informacijos apie sudarytą sutartį atvirumą, prieinamumą visiems suinteresuotiems dalyviams ir visuomenei.



IV dalis. Sprendimas

	Tarnyba, įvertinusi su Pirkimais susijusius dokumentus, informaciją ir Perkančiosios organizacijos paaiškinimus, vertinimo apimtyje pažeidimų, t. y. dirbtinio Pirkimų skaidymo ir dirbtinio konkurencijos ribojimo, nenustatė (taip pat žr. Pastabų dalį).
Vertinimas atliktas ir Tarnybos sprendimas grindžiamas CVP IS esančia su Pirkimu Nr. 1 susijusia informacija, Perkančiosios organizacijos pateiktais dokumentais[footnoteRef:16] ir paaiškinimais, viešai skelbiama Palangos miesto savivaldybės administracijos mažos vertės pirkimų vykdymo tvarka[footnoteRef:17]  ir viešųjų pirkimų organizavimo ir vidaus kontrolės tvarkos aprašu[footnoteRef:18]. [16:  Perkančiosios organizacijos Raštu bei papildomai elektroniniu paštu pateikti ir Tarnyboje užregistruoti  dokumentai.]  [17:  Patvirtinta Perkančiosios organizacijos direktoriaus 2023 m. sausio 3 d. įsakymu Nr. A1-4.]  [18:  Patvirtinta Perkančiosios organizacijos direktoriaus 2023 m. balandžio 11 d. įsakymu Nr. A1-597.] 

Tarnyba 2026 m. rugsėjo 2 d. raštu Nr. 4S-1229 kreipėsi į Perkančiąją organizaciją, prašydama pateikti vertinimui reikalingus dokumentus ir informaciją. Perkančioji organizacija juos pateikė 2026 m. rugsėjo 17 d. raštu Nr. (4.47 Mr) D3-4082 (toliau – Raštas) , o Tarnybos prašymu papildė 2026 m. spalio 15, 21 ir 23 d. el. laiškais[footnoteRef:19]. [19:  Tarnyboje gauti: 2026 m. spalio 15 d. reg. Nr. 3S-2848,  spalio 21 d. reg. Nr. 3S-2903 ir spalio 23 d., reg. Nr. 3S-2924.] 

1. Pirkimą Nr. 1 vykdė Viešojo pirkimo komisija (toliau – Komisija), sudaryta Palangos miesto savivaldybės administracijos direktoriaus 2022 m. gruodžio 21 d. įsakymu Nr. A1-2009[footnoteRef:20].  Komisija įpareigota atlikti pirkimą pagal  administracijos direktoriaus 2024 m. spalio 10 d. įsakymą Nr. (4.1 E) A1-1153  (toliau – Įsakymas_1) (1 punktas) ir tuo pačiu įsakymu patvirtintą „Palangos miesto informacinės sistemos ir mobilios aplikacijos kūrimo, diegimo, palaikymo ir aptarnavimo paslaugų techninę specifikaciją“ (2 punktas). 2024 m. spalio 10 d. Komisijos posėdyje (Komisijos posėdžio protokolas Nr. (11.1)-341) nuspręsta Pirkimą Nr. 1 vykdyti supaprastinto atviro konkurso būdu (1 punktas) bei patvirtinti šio konkurso sąlygas (2 punktas). [20:  Aktuali Įsakymo redakcija Pirkimo Nr. 1 vykdymo metu, prieiga internetu: 2022 m. gruodžio 21 d. įsakymas Nr. A1-2009.] 

2. Pirkimą Nr. 2 vykdė Palangos miesto savivaldybės administracijos direktoriaus 2026 m. sausio 9 d. įsakyme Nr. (4.1 E) A1-17 „Dėl viešojo pirkimo procedūros organizavimo“ (toliau – Įsakymas_2) nurodytas Komunikacijos ir e. paslaugų skyriaus darbuotojas pagal tuo pačiu įsakymu patvirtintą „Programavimo paslaugų pirkimo techninę specifikaciją“ (Įsakymo_2 2 punktas).
3. Pirkimą Nr. 3 vykdė 2026 m. rugpjūčio 3 d. įsakymu Nr. (4.1 E) A1-1201 „Dėl viešojo pirkimo procedūros organizavimo“ (toliau – Įsakymas_3) nurodytas Komunikacijos ir e. paslaugų skyriaus darbuotojas, kuriam pavesta organizuoti ir vykdyti pirkimus pagal tuo pačiu įsakymu patvirtintą „Programavimo paslaugų pirkimo techninę specifikaciją“ (Įsakymo_3 2 punktas).
Vertinimo metu nustatyta, kad:
- Pirkimas Nr. 1 vykdytas paskelbus apie jį CVP IS priemonėmis; 
- Pirkimo Nr. 2 inicijavimo Įsakyme_2 konkretus pirkimo pagrindas pagal Aprašo 24.2 papunktį nenurodytas, o jo techninės specifikacijos 4 punkte nurodytas Aprašo 24.2.6 papunkčio c punktas[footnoteRef:21]. Pirkimo Nr. 2 sutartis sudaryta praėjus daugiau nei 12 mėnesių nuo Pirkimo Nr. 1 sutarties sudarymo; [21:  24 punktas: „Pirkimo procedūros vykdomos toliau nurodyta seka: Neskelbiama apklausa <...> 24.2.6. jeigu prekes patiekti, paslaugas suteikti ar darbus atlikti gali tik konkretus tiekėjas dėl vienos iš šių priežasčių: <...> c) dėl išimtinių teisių, įskaitant intelektinės nuosavybės teises, apsaugos. Šio punkto b ir c papunkčiai gali būti taikomi tik tuo atveju, kai nėra pagrįstos alternatyvos ar pakaitalo ir konkurencijos nebuvimas nėra sukurtas perkančiosios organizacijos, dirbtinai sugriežtinus pirkimo reikalavimus; <...>.“] 

- Pirkimo Nr. 3 inicijavimo Įsakyme_3 nurodytas Aprašo 24.2.1 papunktis[footnoteRef:22], o jo techninės specifikacijos 4 punkte – Aprašo 24.2.6 papunkčio c punktas[footnoteRef:23]. [22:  24 punktas: „Pirkimo procedūros vykdomos toliau nurodyta seka: Neskelbiama apklausa <...> 24.2.1. jei numatoma pirkimo sutarties vertė neviršija 15 000 Eur (penkiolikos tūkstančių eurų) (be PVM); <...>“.]  [23:  Žr. 20 išnašą.] 

Pirkimų Nr. 2 ir Nr. 3 techninėse specifikacijose (4 punktas[footnoteRef:24]) Aprašo 24.2.6 papunkčio c punkto taikymas grindžiamas tuo, kad Perkančioji organizacija pagal ankstesnę sutartį iš Tiekėjo įsigijo Palangos miesto informacinę sistemą ir mobilią programėlę (toliau – Sistema ir Aplikacija), todėl dėl išimtinių teisių apsaugos jų plėtros, palaikymo, talpinimo ir konsultavimo paslaugas gali suteikti tik Tiekėjas. Tačiau, kaip nurodė pati Perkančioji organizacija, jokios techninės ekspertizės, rinkos analizės ar teisinio vertinimo dėl išimtinių teisių ji neatliko (Rašto 10 punktas). Be to, Tiekėjo išimtinę padėtį lėmė pačios Perkančiosios organizacijos nustatytos Pirkimo Nr. 1 sąlygos, pagal kurias autorių teisės ir licencija jai perduodamos tik sutarčiai pasibaigus (Pirkimo Nr. 1 techninių sąlygų II skyriaus 32 punktas ir XI skyriaus 111–113 punktai). [24:  „4. Pirkimas vykdomas vadovaujantis Mažos vertės pirkimų tvarkos aprašo, patvirtinto Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“, 24.2.6 papunkčio c) punktu, kadangi perkančioji organizacija pagal ankstesnę pirkimo sutartį yra iš paslaugos teikėjo įsigijusi Palangos miesto informacinę sistemą ir mobilią programėlę ir dėl išimtinių teisių, įskaitant intelektinės nuosavybės teises, apsaugos sistemos plėtros, palaikymo, talpinimo ir konsultavimo paslaugas gali suteikti tik konkretus paslaugos teikėjas.“] 

Rašte Perkančioji organizacija nurodė, kad Pirkimai Nr. 2 ir Nr. 3 vykdyti Aprašo 24.2.1 papunkčio pagrindu (Rašto 4 punktas)[footnoteRef:25]. Perkančioji organizacija taip pat nurodė, kad Pirkimų metu apklaustas vienas tiekėjas – Sistemos ir Aplikacijos kūrėjas, kuris pagal Pirkimo Nr. 1 sutartį jas administruoja, talpina ir garantiniu laikotarpiu prižiūri. Toks pasirinkimas grįstas plėtros darbų techninio suderinamumo su veikiančia Sistema ir Aplikacija bei garantinių įsipareigojimų atskyrimo poreikiu (Rašto 10 punktas). Tarnyba atkreipia dėmesį, kad šios aplinkybės gali paaiškinti, kodėl buvo tikslinga pirkti iš to paties tiekėjo, tačiau jos susijusios su techniniu suderinamumu ir garantiniais įsipareigojimais, o ne su išimtinių teisių apsauga. Todėl jos savaime nepagrindžia, kad dėl išimtinių teisių apsaugos paslaugas galėjo suteikti tik Tiekėjas. Kadangi nė vieno iš Pirkimų Nr. 2 ir Nr. 3 vertė ir jų bendra vertė (12 500 Eur be PVM) neviršija Aprašo 24.2.1 papunktyje nustatytos ribos, nenuoseklus pagrindo nurodymas pirkimo būdo pasirinkimui įtakos neturėjo. Vis dėlto skirtinguose to paties pirkimo dokumentuose nurodyti skirtingi pagrindai, o Aprašo 24.2.6 papunkčio c punktas nurodytas neįvertinus jo taikymo sąlygų. [25:  „Pirkimai Nr. 2 ir Nr. 3. Pirkimai vykdyti neskelbiamos apklausos būdu vadovaujantis Mažos vertės pirkimų tvarkos aprašo 24.2.1 papunkčiu, nes numatoma kiekvienos sutarties vertė neviršijo 15 000 Eur be PVM. Pirkimo Nr. 2 sutarties maksimali vertė – 5 000 Eur be PVM, Pirkimo Nr. 3 – 7 500 Eur be PVM.
Apklaustas vienas tiekėjas – Pirkimo Nr. 1 sutartį vykdantis ir Sistemą bei Aplikaciją administruojantis, talpinantis ir garantiniu laikotarpiu prižiūrintis jų kūrėjas. Toks pasirinkimas buvo grindžiamas darbų techninio suderinamumo su veikiančia Sistema ir Aplikacija, jų priežiūra, talpinimu ir garantiniais įsipareigojimais poreikiu.“] 

Tarnyba, atsižvelgdama į šios išvados III dalyje konstatuotus Įstatymo 17 straipsnio 1 dalies, 86 straipsnio 9 dalies ir Informacijos viešinimo CVP IS tvarkos aprašo 30³ punkto pažeidimus bei Pastabų dalyje pateiktus pastebėjimus ir vadovaudamasi teisingumo ir protingumo kriterijais, Perkančiajai organizacijai rekomenduoja:
1.  Neskelbiamos apklausos pagrindą pasirinkti iki pirkimo pradžios ir jį vienodai nurodyti visuose to paties pirkimo dokumentuose. Aprašo 24.2.6 papunkčio c punktą taikyti tik įvertinus, ar tenkinamos visos jo taikymo sąlygos, įskaitant sąlygą, kad „nėra pagrįstos alternatyvos ar pakaitalo ir konkurencijos nebuvimas nėra sukurtas perkančiosios organizacijos“.
2. Programavimo ir kitų pagal poreikį užsakomų paslaugų poreikį planuoti visam numatomam laikotarpiui viename pirkime. Prieš sudarant naują sutartį, įvertinti nepanaudotą galiojančių sutarčių apimtį ir tai, ar kartu su galiojančiomis sutartimis bendra tos pačios rūšies paslaugų vertė neviršys Aprašo 24.2.1 papunktyje nustatytos ribos. Kai paslaugas numatoma pirkti apklausiant vieną tiekėją, įvertinti įkainio pagrįstumą rinkos ar ankstesnių sutarčių duomenimis (rekomendacija teikiama atsižvelgiant į Pastabų 1 ir 2 punktus).
3. Iki sutarties Nr. PS-185 pabaigos įvertinti galimybes perimti Sistemos ir Aplikacijos autorių turtines teises, išeities kodą ir techninę dokumentaciją, kad tolesnes jų palaikymo ir plėtros paslaugas būtų galima pirkti konkurencingai. Ateityje, įsigyjant informacines sistemas ir programinius sprendimus, iš anksto įvertinti visą sprendimo gyvavimo ciklą (sukūrimą, numatomus funkcionalumus, talpinimą, palaikymą ir plėtrą) ir, jei poreikis numatomas, jį įtraukti į tą patį konkurencingą pirkimą, pavyzdžiui, kaip pasirinkimo galimybę; pirkimo dokumentuose ir sutartyje numatyti autorių turtinių teisių, išeities kodo ir techninės dokumentacijos perdavimą tokiu laiku ir apimtimi, kad Perkančioji organizacija nebūtų priklausoma nuo vieno tiekėjo[footnoteRef:26]. [26:  Pažymėtina, kad sisteminio vertinimo metu panaši rizika, kai dėl autorių teisių ir išeities kodo perdavimo sąlygų perkančioji organizacija tampa priklausoma nuo sprendimą sukūrusio tiekėjo, nustatyta ir kitose perkančiosiose organizacijose.] 

4. Užtikrinti, kad informacija apie žodžiu sudarytas sutartis, įskaitant ilgalaikes, būtų paviešinta CVP IS Informacijos viešinimo CVP IS tvarkos apraše nustatytais terminais (rekomendacija teikiama atsižvelgiant į šios išvados III dalyje konstatuotą pažeidimą).
Prašome ne vėliau  kaip per 10 darbo dienų nuo šios išvados gavimo dienos raštu informuoti Tarnybą apie priimtą sprendimą / -us dėl Tarnybos rekomendacijų vykdymo ir pateikti tai pagrindžiančius dokumentus.
Pažymėtina, kad Įstatymo ar jo įgyvendinamųjų teisės aktų pažeidimas perkančiosios organizacijos vadovui ar jo įgaliotiems asmenims, viešojo pirkimo komisijos nariams, balsavusiems už neteisėto sprendimo priėmimą, ekspertams, perkančiosios organizacijos valstybės tarnautojams ar darbuotojams užtraukia Lietuvos Respublikos administracinių nusižengimų kodekso 184 straipsnyje[footnoteRef:27] nustatytą administracinę atsakomybę. [27:  „1. Lietuvos Respublikos viešųjų pirkimų įstatymo <...> ir šių įstatymų įgyvendinamųjų teisės aktų pažeidimas užtraukia įspėjimą arba baudą perkančiųjų organizacijų <...> ar jų įgaliotiems asmenims, viešojo pirkimo <...> komisijos nariams, balsavusiems už neteisėto sprendimo priėmimą, ekspertams, perkančiųjų organizacijų <...> valstybės tarnautojams ar darbuotojams nuo dviejų šimtų penkiasdešimt iki trijų tūkstančių eurų. 2. Šio straipsnio 1 dalyje numatytas administracinis nusižengimas, padarytas pakartotinai, užtraukia baudą nuo dviejų tūkstančių iki šešių tūkstančių eurų.“] 




Pastabos
	1. Dėl galiojančių sutarčių. Pirkimo Nr. 2 pagrindu sudaryta sutartis dėl ne daugiau kaip 100 programavimo valandų galioja iki 2026 m. gruodžio 18 d. arba kol baigsis numatytos lėšos (Pirkimo Nr. 2 techninės specifikacijos 8 ir 15 punktai). Pirkimo Nr. 3 sutartis dėl dar ne daugiau kaip 150 programavimo valandų 12 mėn. laikotarpiui sudaryta 2026 m. rugpjūčio 6 d., kai pagal Pirkimo Nr. 2 sutartį buvo panaudota tik 51 valanda, o 49 valandos liko nepanaudotos. Abiem sutartimis iš to paties Tiekėjo tuo pačiu įkainiu perkamos tos pačios rūšies paslaugos, t. y. Sistemos ir Aplikacijos programavimas. Iki 2026 m. rugsėjo 15 d. pagal Pirkimo Nr. 3 sutartį paslaugų nepriimta (Rašto 11 punktas). Perkančioji organizacija paaiškino, kad įvertino papildomų darbų (47 val.) poreikį ir derino transporto sistemos integraciją, todėl likusių valandų (pagal Pirkimo Nr. 2 sutartį) galėjo nepakakti.
Kadangi bendra Pirkimų Nr. 2 ir Nr. 3 vertė (12 500 Eur be PVM) neviršija Aprašo 24.2.1 papunktyje nustatytos ribos, pirkimo būdo pasirinkimui tai įtakos neturėjo. Tačiau iki šios ribos lieka tik 2 500 Eur be PVM, t. y. 50 programavimo valandų taikant 50 Eur be PVM įkainį. Jei Pirkimo Nr. 3 sutarties galiojimo laikotarpiu būtų sudaryta dar viena tos pačios rūšies paslaugų sutartis arba būtų didinama galiojančių sutarčių apimtis, bendra vertė galėtų viršyti 15 000 Eur be PVM, ir tokiu atveju Aprašo 24.2.1 papunktyje nustatytu pagrindu pirkti nebebūtų galima. Be to, kai ta pati paslauga perkama keliomis vienu metu galiojančiomis sutartimis, apsunkinama sutarčių vykdymo kontrolė ir paslaugų apskaita, o bendras poreikis neplanuojamas iš anksto. Tarnybos vertinimu, prieš sudarant naują sutartį turėtų būti įvertinta, ar poreikio negalima patenkinti pagal galiojančią sutartį, o visas laikotarpio poreikis turėtų būti planuojamas viename pirkime.
2. Dėl valandinio įkainio. Pagal Pirkimo Nr. 1 sutartį (Nr. PS-185) Sistemos ir Aplikacijos programavimo paslaugos įsigytos už 40 Eur be PVM už valandą (10 val. – 400 Eur be PVM). Pirkimuose Nr. 2 ir Nr. 3 tos pačios paslaugos iš to paties Tiekėjo perkamos už 50 Eur be PVM už valandą, t. y. 25 proc. brangiau. Perkančioji organizacija nurodė, kad rinkos tyrimai nebuvo atliekami (Rašto 2 ir 10 punktai). Pažymėtina, kad kai paslaugos perkamos apklausiant vieną tiekėją, ypač svarbu iš anksto įvertinti kainos pagrįstumą, pavyzdžiui, palyginti jį su ankstesnių sutarčių įkainiais ar kitų tiekėjų rinkoje siūlomomis kainomis. 

